דפנה רבן

דפנה רות רבן (נולדה ב-17 בדצמבר 1964) היא פרופסור חבר בפקולטה לניהול של אוניברסיטת חיפה, בה הקימה את החוג לניהול מידע וידע. רבן חוקרת בתחום ערך המידע ושוקי מידע - תחום הנוגע למנגנוני העברת מידע, מבוססי תשלום, חינמיים, חברתיים וציבוריים. כמו כן חוקרת בתחום המשחקים הרציניים. כותבת על נושאים הקשורים למידע: היצף המידע, מודלים של מידע, שיתוף מידע ורשתות חברתיות. רבן היא ילידת חיפה ולמדה בבית הספר הריאלי. ב-1988 סיימה תואר ראשון באוניברסיטת איווה בפקולטה לטכנולוגיית מזון, וב-1992 סיימה תואר שני בטכניון במחלקה לביוטכנולוגיה והנדסת מזון. עבודת הדוקטורט שלה, שהושלמה ב-2004 ונכתבה במסגרת בית הספר לניהול באוניברסיטת חיפה, זכתה בהצטיינות יתרה. נושא העבודה היה "בעלוּת וערך סובייקטיבי בסחר ובשיתוף מידע". בראשית שנות ה-90 הקימה רבן מרכז מידע בחברת "טמבור" ולאחר מכן הפעילה במשך עשר שנים עסק עצמאי, שסיפק שירותי מידע לחברות שונות. חברה בוועד המנהל של "המרכז לחקר האינטרנט", העוסק באספקטים שונים של חברת המידע, בטכנולוגיה המאפשרת אותה, ובחיבור בין החברה, המידע והטכנולוגיה. חברה ב"מרכז המצוינות לינקס" העוסק בחקר הלמידה בסביבה המרושתת. ביחד עם תלמידיה, כתבה וערכה בשיטת ויקי ספר בנושא מודיעין תחרותי. יחד עם שיזף רפאלי הפעילה את סימולציית משחק העסקים "דוכן הלימונדה". רבן שותפה ל-"SocIos Internet of Services", מיזם אינטרנט אירופי ובו שרת מארח בארכיטקטורה פתוחה. בפרויקט זה היא מפתחת מנגנון ייחודי לתימחור מידע. מתגוררת בחיפה, נשואה ואם לשלושה. ערכה ביחד עם ג'וליה וולודרז'יק את The Elgar Companion to Information Economics, המתמקד בכלכלת המידע על היבטיה הרחבים וכולל שני פרקים מאת חתן פרס נובל לכלכלה, פרופ' ג'וזף שטיגליץ. רבן, ד. (2008) כתיבת ספר שיתופי על מודיעין תחרותי. רבן, ד. (2010). שיתוף - השלם גדול מסך חלקיו. סטטוס 227, 42-45. רבן, ד. וגייפמן ד. (2010). לחוזים, לחוקרים, לאנשי עסקים ולמהמרים. סטטוס 224, 36-39. רבן, ד. וריכטר ג. (2011). לשחק (גם) בעבודה. גלילאו 154, 56-7. Raban, D. R. (2007) "User-centered evaluation of information: A research challenge." Internet Research 17(3): 306-322. Selected as noteworthy article by Emerald. presentation. Raban, D. R. (2008) "The Incentive Structure in an Online Information Market." Journal of the American Society for Information Science and Technology 59(14): 2284-2295. Raban, D.R., Gordon, A., & Geifman, D. (2011). The Information Society: The Development of a Scientific Specialty. Information, Communication & Society 14 (3): 375-399. Raban, D.R., Ronen, I., & Guy, I. (2011). Acting or Reacting? Preferential Attachment in a People Tagging System. Journal of the American Society for Information Science and Technology 62 (4): 738-747. מדיה וקבצים בנושא דפנה רבן בוויקישיתוף דפנה רבן, באתר dblp דפנה רבן (אורכב 29.06.2016 בארכיון Wayback Machine), באתר הפקולטה לניהול, אוניברסיטת חיפה דפנה רבן: משחקים זה עסק רציני, הרצאה במסגרת יום עיון באוניברסיטה הפתוחה, נובמבר 2012 דפנה רבן: חוכמת המונים מקוונת וחוכמת יועצים ארגוניים הלכה למעשה, הרצאה בכנס איפ"א (האיגוד הישראלי לפיתוח ארגוני), 2013 דפנה רבן, סרטון בסדרה "חשופים" בערוץ YouTube של אוניברסיטת חיפה, 9 בדצמבר 2015 דפנה רבן, בתוכנית הרדיו שלושה שיודעים: "אחד ומאה אפסים" - על מנוע החיפוש של גוגל, באתר כאן 11, 15 בספטמבר 2019 דפנה רבן, באתר הפקולטה לניהול, אוניברסיטת חיפה מרכז שגיא לחקר האינטרנט מרכז מצוינות LINKS סימולציית משחק העסקים: "דוכן הלימונדה" SocIos Internet of Services